  Майя Бывальцева 2017-тӥ арын 1-тӥ тулыспаллы Удмуртиын ужтэк кылемъёслэн лыдзы 1,11 процент луиз. Со сярысь ивортэ элькунысь Ужъя министерство. Ар талэсь азьвыл 1,23 процент вал. Таиз ар кутсконысен ужтэк кылемъёслэн лыдзы кӧня ке кулэсмиз (259 адямилы) но толэзь кутсконлы 9 сюрс 110 адями луиз. Ужтэк кылемъёс шӧдскымон ӧжытгес луизы Кез (35 процентлы кулэсмиз) но Яр (28 процентлы кулэсмиз) ёросъёсын. Элькунын сярысь ужтэк кылемъёс ичигес куиняз каръёсын но ньыляз ёросъёсын — Воткаын (0,66 процент), Ижкарын (0,77 процент), Можгаын (0,81 процент), Дэри ёросын (0,61 процент), Ува ёросын (0,73 процент), Эгра ёросын (0,80 процент) но Якшур-Бӧдья ёросын (0,94 процент). Удмуртиысь калыкез уже интыянъя кун ёзэсын 8 сюрс 700 вакансиос пусъемын. Министерстволэн ивортэмезъя, ужасьёслы кулэяськон будӥз 12 ёросъёсын, озьы ик Воткаын, Глазкарын но Сарапулын. Ужпӧр кулэсмемен но кулэяськон ӧвӧлэн валче 23 огазеяськонъёсын 870 адями вакчиятэм ужан арняе (яке нуналэ) выжтэмын, уж сётӥсь сэрен 5 огазеяськонъёсын 127 адями ужтэк пуке. Тегъёс: Мерлык Ижкар Можга Удмуртия ужасьёс ужтэккылемъёс Вотка ужъяминистерство  